

|  |  |  |
| --- | --- | --- |
|  |  | **Δελτίο Τύπου** |
|  |  |  |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 19.05.2025** |  |  |

**Νέα αξιολογημένα προγράμματα κατάρτισης ανέργων σε ψηφιακές και πράσινες δεξιότητες και σε δεξιότητες οικονομικού εγγραμματισμού της ΔΥΠΑ**

Σήμερα, Δευτέρα 19 Μαΐου, εμπλουτίσθηκε η λίστα εγκεκριμένων προγραμμάτων κατάρτισης της δράσης «Συνεχιζόμενης Επαγγελματικής Κατάρτισης για 50.000 Ωφελούμενους Ανέργους σε ψηφιακές και πράσινες δεξιότητες και σε δεξιότητες οικονομικού εγγραμματισμού».

Οι άνεργοι που έχουν ενταχθεί στο Μητρώο Ωφελούμενων μπορούν να επιλέξουν το πρόγραμμα κατάρτισης που επιθυμούν από λίστα στην ηλεκτρονική διεύθυνση:

[Επιλογή προγραμμάτων κατάρτισης από ωφελούμενους - Προγράμματα Συνεχιζόμενης Επαγγελματικής Κατάρτισης για 50.000 Ωφελούμενους Ανέργους σε ψηφιακές και πράσινες δεξιότητες και σε δεξιότητες οικονομικού εγγραμματισμού](https://app.cloud.voucher.gov.gr/oaed-sub2e/training-program/program-selection/front/)

Σημειώνεται ότι τα προσφερόμενα προγράμματα κατάρτισης θα επικαιροποιούνται και θα αναρτώνται στο Πληροφοριακό Σύστημα voucher.gov.gr, καθώς και στον ιστότοπο της ΔΥΠΑ dypa.gov.gr.

H υποβολή των προγραμμάτων κατάρτισης από τους παρόχους παραμένει ανοικτή, συνεπώς η λίστα των προσφερόμενων προγραμμάτων θα εμπλουτίζεται συνεχώς μετά την έγκρισή τους από ανεξάρτητο αξιολογητή.

Τα προγράμματα εμφανίζονται σύμφωνα με το εκπαιδευτικό επίπεδο (απόφοιτος υποχρεωτικής, δευτεροβάθμιας, τριτοβάθμιας εκπαίδευσης κ.λπ.), καθώς και με τα λοιπά ακαδημαϊκά προσόντα που έχουν δηλωθεί.

Το πρόγραμμα για συνολικά 50.000 ανέργους υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU.

Ο κάθε καταρτιζόμενος θα παρακολουθήσει πρόγραμμα θεωρητικής κατάρτισης, συνολικής διάρκειας 200 ωρών. Μετά την ολοκλήρωση της κατάρτισης, οι ωφελούμενοι θα συμμετάσχουν σε εξετάσεις πιστοποίησης από ανεξάρτητους φορείς και όσοι επιτύχουν θα λάβουν το σύνολο του εκπαιδευτικού επιδόματος που ανέρχεται σε έως 1000 ευρώ (5 ευρώ ανά ώρα κατάρτισης).

Για περισσότερες πληροφορίες επισκεφτείτε τις ηλεκτρονικές διευθύνσεις:

<https://www.dypa.gov.gr/proghrammata-katartisis-ghia-to-tamio-anakampsis>

<https://www.voucher.gov.gr/>

<https://voucher.gov.gr>